section_heading: O klubu kroz povijest
paragraph_text: Rukometni klub Trnovec nastao je 14. ožujka 1975. godine pod nazivom DTO (Društvo za tjelesni odgoj) "PARTIZAN". Godinu dana nakon osnivanja DTO Partizan započinje aktivno natjecanje kluba u međuopćinskoj rukometnoj ligi Varaždin. Sljedeći igrači bili su prvi naraštaj rukometaša u Trnovcu: Rado Kušen, Đuro Hrg, Radivoj Deban, Stanko Mikulić, Stjepan Novosel, Stanko Magić, Ivica Golubić, Stjepan Mraz, Slavko Mikulić, Marijan Videc, Vlado Mikulić. Trener rukometaša bio je Josip Grabar. Tijekom sljedećih godina došlo je do omasovljenja rukometa u Trnovcu i tako je 1985. godine stasao i novi naraštaj rukometaša pod vodstvom trenera Stanislava Mlakara, koji se je natjecao u međuopćinskoj ligi Varaždin-Čakovec.